1996D0580 — SK — 02.08.2001 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 24. júna 1996 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa zavesených stien (Text s významom pre EHP) (96/580/ES) (Ú. v. ES L 254, 8.10.1996, p.56)

Zmenené a doplnené:









▼B

ROZHODNUTIE KOMISIE

z 24. júna 1996

o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa zavesených stien

(Text s významom pre EHP)

(96/580/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21.12.1998 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky ( 1 ), doplnenú smernicou 93/68/EHS ( 2 ), a konkrétne jej článkom 13 ods. 4, keďže sa požaduje, aby Komisia podľa článku 13 ods. 3 smernice 89/106/EHS vybrala z dvoch postupov pre preukazovanie zhody výrobku „najmenej závažný postup prichádzajúci do úvahy v súlade s požiadavkami na bezpečnosť“; to znamená, že je potrebné rozhodnúť, či pre daný výrobok alebo skupinu výrobkov, je systém vnútropodnikovej kontroly, za ktorý je zodpovedný výrobca nevyhnutnou a postačujúcou podmienkou preukázania zhody alebo z dôvodov spojených s plnením kritérií uvedených v článku 13 ods. 4 je potrebné zapojenie schváleného certifikačného orgánu; keďže v článku 13 ods. 4 sa požaduje, aby postup takto určený bol uvedený v mandátoch a v technických špecifikáciách; keďže je preto potrebné definovať pojem „výrobky alebo skupiny výrobkov“ pre použitie v mandátoch a v technických špecifikáciách; keďže dva postupy uvedené v článku 13 ods. 3 sú podrobne opísané v prílohe III k smernici 89/106/EHS; keďže je preto nevyhnutné jasne stanoviť metódy, akými sa musia tieto dva postupy uplatňovať, s odkazom na prílohu III, pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v článku 13 ods. 3 písm. a) zodpovedá systémom stanoveným v prvej možnosti, bez priebežného dohľadu, druhej a tretej možnosti bodu ii) oddielu 2 prílohy III a postup, špecifikovaný v písm. b) článku 13 ods. 3 zodpovedá postupom v bode i) oddielu 2 prílohy III, a v prvej možnosti s priebežným dohľadom bodu ii) oddielu 2 prílohy III; keďže opatrenia uvedené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE:







Článok 1

Zhoda výrobkov a skupín výrobkov stanovených v prílohe I sa musí preukazovať postupom, pri ktorom systém vnútropodnikovej výrobnej kontroly, ktorý zabezpečí zhodu výrobku s platnými technickými špecifikáciami, je vo výhradnej zodpovednosti výrobcu.

Článok 2

Zhoda výrobkov stanovených v prílohe II sa musí preukazovať postupom, pri ktorom okrem vnútropodnikovej kontroly do preukazovania zhody a dohľadu nad výrobnou kontrolou alebo samotným výrobkom je zapojený aj schválený certifikačný orgán.

Článok 3

Postup preukazovania zhody, ako je uvedený v prílohe III má byť uvedený v mandátoch pre harmonizované normy.

Článok 4

Toto rozhodnutie je adresované členským štátom.









PRÍLOHA I

ZAVESENÉ STENY

Zostavy zavesených stien, ktoré sa použijú buď ako vonkajšie steny, ktoré nemusia vyhovovať požiarnym smerniciam alebo ako vonkajšie steny, ktoré musia vyhovovať požiarnym smerniciam, ale za žiadnych okolností nie sú zahrnuté do výrobkov v prílohe II.









PRÍLOHA II

▼M1

ĽAHKÉ OBVODOVÉ PLÁŠTE

Zostavy ľahkých obvodových plášťov pre použitie vo funkcii vonkajších stien, na ktoré sa vzťahujú požiadavky reakcie na oheň a ktoré patria do tried A1 ( 3 ), A2 (3) , B (3) , C (3)

▼B









PRÍLOHA III

SKUPINA VÝROBKOV

ZAVESENÉ STENY (1/1)

1. Postupy preukazovania zhody

Pre výrobky, ktoré sú uvedené nižšie a pre ich zamýšľané použitie sa požaduje, aby CEN/Cenelec (Európsky výbor pre štandardizáciu/Európsky výbor pre elektrotechnickú štandardizáciu) v príslušných harmonizovaných normách špecifikovali nasledovné postupy preukazovania zhody:







Výrobky Zamýšľané použitie Úrovne alebo triedy (reakcia na oheň) (1) Postup preukazovania zhody Zostavy zavesených stien Ako vonkajšie steny, ktoré musia vyhovovať požiarnym smerniciam ►M1 A1 (2), A2 (2), B (2), C (2) ◄ 1 (3) ►M1 A1 (3), A2 (3), B (3), C (3), D, E, (A1 až E) (6), F ◄ 3 (5) Ako vonkajšie steny, ktoré nemusia vyhovovať požiarnym smerniciam — 3 (5) (1) Ohľadne reakcie na požiar, pozri ►M1 rozhodnutie Komisie 2000/147/ES (Ú. v. ES L 50, 23. 2. 2000, s. 14) ◄ . (2) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov) ◄ . (3) ►M1 Výrobky/materiály, na ktoré sa nevzťahuje poznámka 2 pod čiarou ◄ . (4) Materiály, pri ktorých reakcia na požiar nie je citlivá na zmenu počas výrobného procesu (vo všeobecnosti tie, ktoré sú vyrobené z nehorľavých surovín). (5) Postup 3: pozri prílohu III, oddiel 2 bod ii) smernice 89/106/EHS, druhá možnosť. (6) Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES).

Špecifikácia postupu, by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 (1) smernice 89/106/EHS a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať.